HR
10.8.2022.
Službeni list Europske unije
L 208/5
PROVEDBENA UREDBA KOMISIJE (EU) 2022/1387 оd 9. kolovoza 2022.
o izmjeni Provedbene uredbe (EU) 2022/58 o uvođenju konačne antidampinške pristojbe na uvoz određenih plosnato valjanih proizvoda od silicijskog elektročelika s orijentiranim kristalima podrijetlom iz Narodne Republike Kine, Japana, Republike Koreje, Ruske Federacije i Sjedinjenih Američkih Država nakon revizije zbog predstojećeg isteka mjera u skladu s člankom 11. stavkom 2.
Uredbe (EU) 2016/1036 Europskog parlamenta i Vijeća
EUROPSKA KOMISIJA,
uzimajući u obzir Ugovor o funkcioniranju Europske unije, uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 14. stavak 1., budući da: (1)
Uvoz određenih plosnato valjanih proizvoda od silicijskog elektročelika s orijentiranim podrijetlom iz Narodne Republike Kine, Japana, Republike Koreje, Ruske Federacije i Sjedinjenih Američkih Država podliježe konačnoj antidampinškoj pristojbi uvedenoj Provedbenom uredbom Komisije (EU) 2022/58 (2).
(2)
Društvo AK Steel Corporation („podnositelj zahtjeva”), dodatna oznaka TARIC (3) C044, sa sjedištem u Sjedinjenim Američkim Državama („SAD”), na čiji se izvoz u Uniju plosnato valjanih proizvoda od silicijskog elektročelika s orijentiranim kristalima primjenjuje antidampinška pristojba ad valorem od 22 %, obavijestilo je 7. srpnja 2021.
Komisiju da je promijenilo naziv u „Cleveland-Cliffs Steel Corporation”, sa sjedištem u državi Ohio, SAD.
(3)
Društvo je od Komisije zatražilo potvrdu da promjena naziva ne utječe na njegovo pravo na pojedinačnu stopu antidampinške pristojbe koja se na to društvo primjenjivala pod njegovim prijašnjim nazivom.
(4)
Komisija je pozvala društvo da pošalje odgovor na upitnik koji je dostavljen 20. kolovoza 2021.
Dodatna pojašnjenja dostavljena su 3. siječnja 2022.
(5)
Komisija je ispitala dostavljene informacije i zaključila da je promjena naziva pravilno registrirana pri nadležnim tijelima i nije dovela do novih odnosa s drugim grupama društava koje Komisija nije istraživala.
(6)
Komisija je ocijenila, među ostalim, sljedeće popratne dokumente koje je dostavio podnositelj zahtjeva: potvrda o izmjeni, potvrde o registraciji poduzeća i revidirani financijski izvještaji.
O zahtjevu je provedeno savjetovanje s industrijom Unije, ali ona nije dostavila nikakve primjedbe.
(7)
Stoga promjena naziva ne utječe na nalaze u Provedbenoj uredbi (EU) 2022/58 ni na stopu antidampinške pristojbe ad valorem koja se primjenjuje na to društvo.
(8)
Promjena naziva trebala bi stupiti na snagu od datuma na koji je društvo obavijestilo Komisiju da je promijenilo naziv (kako je navedeno u prethodnoj uvodnoj izjavi 2.).
(9)
S obzirom na prethodne uvodne izjave, Komisija je smatrala da je primjereno izmijeniti Provedbenu uredbu (EU) 2022/58 kako bi se ažurirao naziv društva na koji se prethodno odnosila dodatna oznaka TARIC C044.
(1) SL L 176, 30.6.2016., str. 21.
(2) Provedbena uredba Komisije (EU) 2022/58 оd 14. siječnja 2022. o uvođenju konačne antidampinške pristojbe na uvoz određenih plosnato valjanih proizvoda od silicijskog elektročelika s orijentiranim kristalima podrijetlom iz Narodne Republike Kine, Japana, Republike Koreje, Ruske Federacije i Sjedinjenih Američkih Država nakon revizije zbog predstojećeg isteka mjera u skladu s člankom 11. stavkom 2.
Uredbe (EU) 2016/1036 Europskog parlamenta i Vijeća (SL L 10, 17.1.2022., str. 17.).
(3) Integrirana tarifa Europske unije.